b'\n_START_ARTICLE_\nMikko M\xc3\xa4kel\xc3\xa4 (jalkapalloilija)\n_START_PARAGRAPH_\nMikko M\xc3\xa4kel\xc3\xa4 (s. 5. toukokuuta 1979 Tampere) on suomalainen jalkapallovalmentaja ja entinen pelaaja. H\xc3\xa4n toimi Kakkosessa pelanneen Tampere Unitedin p\xc3\xa4\xc3\xa4valmentajana kausilla 2017\xe2\x80\x932018, mutta luopui pestist\xc3\xa4\xc3\xa4n kesken kauden 2018 ja siirtyi kaudeksi 2019 Kolmosessa pelaavan Nokian Palloseuran p\xc3\xa4\xc3\xa4valmentajaksi. Pelaajaurallaan h\xc3\xa4n oli pelipaikaltaan k\xc3\xa4rkipelaaja._NEWLINE_M\xc3\xa4kel\xc3\xa4 pelasi Veikkausliigassa 14 ottelua, joissa h\xc3\xa4n teki kaksi maalia. M\xc3\xa4kel\xc3\xa4 pelasi MyPassa kymmenen ottelua ja teki yhden maalin vuosina 2005\xe2\x80\x932006 ja KooTeePeess\xc3\xa4 vuonna 2006 nelj\xc3\xa4 ottelua, joissa h\xc3\xa4n teki yhden maalin. Kaudella 2005 M\xc3\xa4kel\xc3\xa4 oli voittamassa MyPassa Suomen-mestaruutta. Ensimm\xc3\xa4isen liigaottelunsa h\xc3\xa4n pelasi 28. huhtikuuta 2005 FC Lahtea vastaan._NEWLINE_M\xc3\xa4kel\xc3\xa4 pelasi my\xc3\xb6s PP-70:ss\xc3\xa4, NoPS:ssa, TPV:ss\xc3\xa4, Tampere Unitedissa, Pyry Nokiassa ja Tampereen Ilveksess\xc3\xa4. Juniorina M\xc3\xa4kel\xc3\xa4 edusti Messukyl\xc3\xa4n Tovereita ja TPV:t\xc3\xa4.'